24 במרץ 2021

לדיירי המעונות שלום רב,

בעקבות השינויים האחרונים בתקנות הקורונה ניתנו היתרים להנהגת לימודים בקמפוס למוסדות ההשכלה הגבוהה. הנהלת אורנים שמחה על החזרה לקמפוס.

יחד עם זאת, הקורונה עדיין כאן, ולפיכך, מתוך דאגה לשלומה ובריאותה של הקהילה כולה,

**לא נוכל לאפשר מגורים במעונות לסטודנטים שאינם בעלי תו ירוק.**

ב 18.4.21 (מיד לאחר חופשת יום העצמאות), בכוונתנו לשוב ללמידה ולעבודה מלאה בקמפוס על פי כללי התו-הירוק.

עד למועד זה נאפשר למי שטרם התחסן להשלים שתי מנות חיסונים ולזכות בתו ירוק שיאפשר את המגורים במעונות הסטודנטים של המכללה.

**ללא תו ירוק לצערנו לא יתאפשרו מגורים במעונות הסטודנטים.**

אנחנו קוראים לכל הסגל שלנו ולכל הציבור הסטודנטיאלי ללכת ולהתחסן. המחקר המדעי קובע חד-משמעית כי זו הדרך היחידה לצאת מהמגפה וכי זוהי דרך בטוחה.

זוהי גם האחריות של כל אחת ואחד מאתנו להתחסן, כדי לאפשר שהייה בטוחה בקמפוס לחברותינו וחברינו לעבודה ולספסל הלימודים.

בברכת חג שמח ובריאות לכם ולבני משפחותיכם,

ד"ר ניר מיכאלי – רקטור פרופ' עמית שכטר – נשיא קובי אלדר – מנכ"ל